Lars Haltbrekken

Lars Haltbrekken (født 1971) er en norsk politiker og stortingsrepresentant for Sosialistisk Venstreparti (SV). Han har vært innvalgt på Stortinget siden 2017 og sitter i Energi- og miljøkomiteen. Han var leder i Norges Naturvernforbund fra 2005 til 2016, da han trakk seg for å stille til Stortinget for SV.

Haltbrekken ble valgt til leder i Norges Naturvernforbund i 2005. Han ble gjenvalgt som leder for en ny toårsperiode på landsmøtet i 2015, og er den lengstsittende lederen i organisasjonens historie. Han er bosatt i Oslo. Haltbrekken var nestleder i Norges Naturvernforbund 2003–2005.

Haltbrekken har en fortid i Natur og Ungdom, hvor han var nestleder i 1993–1994 og leder i 1995–1996. Han var sivilarbeider i Norges Naturvernforbund 1997–1998 og arbeidet som prosjektleder i Norsk Bonde- og Småbrukarlag 1998–2001. Fra 1999 var Haltbrekken tilknyttet UNEP/GRID-Arendal med ansvar for internettjenesten Miljønytt.

Haltbrekken var medlem av Verdikommisjonen 1998–2001. Han har arbeidet mye med klima- og energispørsmål, nasjonalt og internasjonalt, og var medlem av energi- og klimautvalget i Norges Naturvernforbund fra 1999. I 1997 var han med og startet Fellesaksjonen mot gasskraftverk. Han har gjennom flere år vært en sentral gasskraftmotstander og en flittig skribent, kommentator og debattant.

Referanser

 Eksterne lenker 



Kategori:Norske miljøvernere
Kategori:Personer fra Trondheim kommune
Kategori:Ledere av Norges Naturvernforbund
Kategori:Norske aktivister
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter 2025–2029
Kategori:Stortingsrepresentanter fra SV
Kategori:Stortingsrepresentanter for Sør-Trøndelag